**POSKUS: ZAKAJ JE POMEMBNO, DA SI ROKE UMIVAMO Z MILOM?**

V šoli smo se veliko pogovarjali o pomembnosti umivanja rok z milom. S tem poskusom pa bodo otroci lažje razumeli, da je umivanje z milom resnično pomembno v boju z virusi.

***Potrebujemo:***

globok krožnik,

vodo,

poper v prahu,

manjši krožnik,

tekoče milo (Če nimate, lahko uporabite tudi tekoče sredstvo za pomivanje posode. Seveda lahko uporabite tudi navadno milo, a večji učinek se doseže s tekočim sredstvom, ker ga več ostane na prstu.)

***Potek poskusa:***

V krožnik nalijte vodo in po njej potresite poper v prahu. Poper predstavlja viruse.

Otrok naj v to vodo pomoči prst.



Ko ga dvigne iz vode, naj pogleda pikice popra na prstu. Pikice popra predstavljajo viruse. In tako virusi ostanejo na naših rokah, če si jih umivamo samo z vodo.

**Kaj pa, če si roke umijemo z milom?**

Prst pomoči v tekoče milo ali tekoče pomivalno sredstvo. Sedaj pa ta prst spet pomoči v krožnik s poprom.



Kaj se je zgodilo?

**Zato je pomembno, da si roke umivamo z milom in ne samo z vodo.**

Starši si lahko pred poskusom ogledate video (a brez otrok, da bo presenečenje večje)

<https://www.youtube.com/watch?v=a9z2U3Vok0M>

Prijetno eksperimentiranje, učitelji podaljšanega bivanja.